রূপরাম ধর্মমঙ্গল কাব্য কবিতা মিলনসাগর Roopram DHARMA MANGAL KABYA Poetry Milansagar
রূপরাম চক্রবর্তীর ধর্মমঙ্গল কাব্য
কবি রূপরাম চক্রবর্তীর ধর্মমঙ্গলের পরিচিতির পাতায় . . .
রূপরামের ধর্মমঙ্গল কাব্যের সূচি
আগু আসি কর্পূর কহিবে সমাচার |
দেউল জাঙ্গাল দেখি নানা অবতার ||
কর্পূর বলেন তুমি আমা হইতে বড় |
ধর্মের চরণে দাদা তোর মন দড় ||
কেবা ধরে তোমার সমান বুদ্ধি বল |
কাননে বধিলে তুমি বাঘ কামদল ||
কুম্ভীর করিলে বধ তারাদীঘির জলে |
থানা ঘাট মোকাম করিলে তরুতলে ||
এ দেশের কাব্য দাদা আমি সব জানি |
কয়্যা দিতে পারি ভূত ভবিষ্যত বাণী ||
বলিতে বলিতে কর্পূর লম্ফ দিয়া উঠে |
বদনে ভারতী বলে যেন খই ফুটে ||
বচন বলিতে মুখে বৈসে সরস্বতী |
কহিব এহার কথা কর অবগতি ||
জামতি নগর দাদা অই দেখ চায়্যা |
সর্বকালে সতন্তর এ দেশের মায়া ||
ষোলশ বারুই এদেশে করে ঘর |
সভাকার প্রধান প্রবীণ হরিহর ||
কুবের সমান ধনী পূণ্যশীল দাতা |
সর্বদেশ হইতে এদেশে কৃষ্ণকথা ||
সুবর্ণের ঝারিতে সভাই জল খায় |
কলধৌত পাত্র কত গড়াগড়ি যায় ||
বিশেষে এদেশে দাদা ডাকা চুরি নাই |
ধরণীর উত্তম ধরণী এই ঠাঁই ||
বার মাস বসন্ত বাতাস এথা বয় |
অগস্ত্য মুনির বাক্য মিথ্য কভু নয় ||
অকাল মরণ নাই দুঃখ শোক জরা |
সবে দোষ এ দেশে যুবতী সতম্তরা ||
দাদা হে | এদেশে বনিতা নহে পুরুষের বশ |
যার তার সঙ্গে কথা মনের সরস ||
স্বর্গ বিদ্যাধরী কিবা সিংহল পদ্মিনী |
দরশন ধৈরজ ধরিতে নারে মুনি  ||
বচনে পীযুষ মাখা মুনি মোহ যায় |
তোমারে দেখিলে পাছে কড়চে লুকায় ||
চাঁপাফুল বলিয়া শ্রবণে পাছে পরে |
এ দেশ ছাড়িল যতী অসতীর ডরে ||
কদাচিত এই দেশে দুই এক সতী |
অপরঞ্চ এদেশে মজিল যত যতী ||
না যাব না যাব দাদা এ পথ দিয়া |
পশ্চিমের পথে যাব জামতি রাখিয়া ||
এ পথে গৌড় গেলে বড় দুঃখ পাব |
দুইভাই আনন্দে বামের পথে যাব ||
এখনি আসিব জায়া দিব তাড়াতাড়ি |
সাক্ষাতে সর্বদা যেন সূর্পনখা রাঁড়ী ||
বেশভূষা দেখিয়া মুনির মন ভোলে |
মনুষ্যার মন বান্ধে মরকন্দ বোলে ||
এ পথে গৌড় গেলে  অবশ্য বিপাক |
ছোট ভাই কর্পূর এহার কথা রাখ ||
কর্পূর বিনয় বলে মনে সচঞ্চল |
দ্বিজ রূপরাম গান ধর্মের মঙ্গল ||
লাউসেন বলে শুন কর্পূর পাতর |
অবশ্য দেখিয়া যাব জামতি নগর ||
অবনীর সার বলে উত্তম জামতি |
মহাজন পন্ডিত নিবসে যতী সতী ||
ব্রহ্মচারী নিবসে কুলীন কবিরাজ |
এক অনুভাব নহে সভাকার কাজ ||
ভাল মন্দ কর্পূর সকল গ্রামে আছে |
কত কত কাঞ্চন মিশাল হয় কাচে ||
কাচে আছে কাঞ্চন কাঞ্চনে আছে কালি |
কুমতি সুমতী সব সেই বনমালী ||
চল ভাই কর্পূর জামতি দেখ্যা যাব |
পন্ডিত এহার লোক মনে প্রীত পাব ||
আজি নিশি বঞ্চিব এহাতে দুই ভাই |
কালি কিম্বা পরশ্ব গৌড় চল যাই ||
আস্য আস্য কর্পূর আমার কাছে কাছে |
মহামণি শিখরে মিশাল হয় পাছে ||
খাতি দিব এখনি সন্দেশ চিড়া মুড়ি |
এক দন্ড কর্পূর আসিবে রড়ারড়ি ||
আকাশে চাহিয়া দেখ বেলা অবশেষ |
সমুখ রজনী গুরু যাব কোন দেশ ||
আজি সুখে রজনী বঞ্চিব তরুতলা |
ভৈরবী পারাব কালি ঠিক দুফুর বেলা ||
সন্নিকট জামতি বিস্তর দূর নয় |
আস্য ভাই কর্পূর তোমার কিবা ভয় ||
জামতির জায়াকে সঙ্কোচ মনে কি |
ভুলাতে নারিল মোরে হেমন্তের ঝি ||
এত শুনি কর্পূরের অঙ্গে হৈল বল |
তুরিত পয়ান পাছু হাথে গঙ্গাজল ||
ফলা ঝারি হাথে ধরি পাছু পাছু ধায় |
লাউসেন কর্পূর জামতি গ্রাম পায় ||
নগর দক্ষিণে আছে রম্য সরোবর |
ঘাটে শোভা কব়্যাছে কদম্ব তরুবর ||
মন্দাকিনী সমান পীযুষতুল্য জল |
শোভা করে কমুদ কমল শতদল ||
জল দেখি দুভাই বসিল তরুতলে |
জোড় হাথে কর্পূর পাতর কিছু বলে ||
চল শীঘ্রগতি ভাই এ দেশ হইতে |
মজিল বিস্তর মুনি এই সরণিতে ||
এখনি আসিব জলে জামতির জায়া |
অম্বরীষ বুঝিতে নারিল সেই মায়া ||
এই ঘাটে জলে আইসে যতেক সুন্দরী |
বিশেষ লাবণ্য করে নানান চাতুরী ||
এখনি আসিব জলে যতেক যুবতী |
ঊর্বশী সমান রূপ কিবা অরুন্ধতী ||
কমলে খঞ্জন ঘোরে না দেখে নয়নে |
মহামুনি ধৈরজ না দরে দরশনে ||
এত বলি কর্পূর রাখিল ঝালি ফলা |
লাউসেনের রূপে আল কদম্বের তলা ||
একা কর্পূরের রূপে দশদিশ আল |
দরশনে সংসারে সভাই বলে ভাল ||
তরুতলে লাউসেন করিল মোকাম |
প্রমাণ করিতে পারি অযোধ্যার রাম ||
পশুপক্ষ রহিল বদন পানে চ্যায়া |
জল নিতে আল্য যত বারুই-র মায়্যা ||
সুবর্ণ কলসী কাখে সারি সারি যান |
.      ******************
.                                                      জামতিপালার পরের পৃষ্ঠায় . . .
.                                                                      পাতার উপরে . . .
মিলনসাগর
রূপরামের ধর্ম্মমঙ্গল
জামতি পালা
পৃষ্ঠা - ১  ২  ৩  ৪  ৫  ৬  ৭  ৮
১    বন্দনা  পালা
.          গনেশ বন্দনা
.          ধর্ম্ম বন্দনা
.          ঠাকুরাণী বন্দনা
.          চৈতন্য বন্দনা
.          সরস্বতী বন্দনা
.          বিপ্র বন্দনা
.          দিগ্ বন্দনা
২   আত্মকাহিনী
৩   স্থাপনা পালা
৪    আদ্য ঢেকুর পালা
.           গজেন্দ্র মোক্ষণ
৫    রঞ্জার বিবাহপালা
৬   লুইচন্দ্র পালা
৭   শালেভর পালা
৮   লাউসেনের জন্মপালা
.            পরিশিষ্ট, জন্মপালা
৯   লাউসেন চুরিপালা
১০ আখড়া পালা
১১ ফলানির্মাণ পালা
১২ মল্লবধ পালা
১৩ বাঘজন্মপালা
১৪ বাঘবধ পালা
১৫ জামতি পালা
১৬ গোলাহাটপালা
১৭ হস্তিবধপালা
১৮ কাঙুরযাত্রাপালা
১৯ কলিঙ্গাবিভাপালা
২০ লৌহগন্ডারপালা
২১ কানড়াবিভাপালা
২২ অনুমৃতাপালা
২৩ ইছাইবধপালা
২৪ অঘোরবাদলপালা
২৫ জাগরণপালা
২৬ স্বর্গারোহণপালা